அதனைத் தொடர்ந்து 1983 - 2007 வரை நான்கு மாகாணங்களில் அடுத்தடுத்து ஆளுநராகப் பதவி வகித்தார். இந்தப் பதவி காலத்தில் ஊழலுக்கு எதிராக புதிய பிரசாரம் மேற்கொள்ளுதல், வியாபார பொருளாதார மீள்உருவாக்கம், ஆட்சிக்கான ஒரு திறந்த அணுகுமுறை போன்றவற்றை உள்ளடக்கி, சீனாவின் புதிய கொள்கை (neologism) அல்லது சீனாவின் கனவு (Chinese Dream) என்ற கொள்கையின் கீழான புதிய சீன தேசத்தை உருவாக்கும் லட்சியத்தை அப்போதே தனக்குள் உருவாக்கிக்கொண்டார். அமெரிக்காவுக்கும் ஒருமுறை சென்று திரும்பிய ஜின்பிங், அங்கு விவசாயம் மற்றும் சுற்றுலா குறித்த பல்வேறு விஷயங்களைக் கற்றுக்கொண்டு திரும்பினார். ( இதற்கிடையே 1987 ல் நாட்டுப்புறப் பாடகியான பெங் லியுயானைத் திருமணம் செய்து கொண்டார். இவர்களுக்கு ஜி மிங்ஷே என்ற மகளும் உள்ளார்.)